Skaterdag of Satterdag (met sterre) – wolfshadowwhispers
Mens is veronderstel om te ontspan op Saterdae. DIt 'n skater(lag)dag maak maar soms is mens net satter op 'n Saterdag. Gelukkig is daar soms tyd om te ontspan en ek-tyd te hê en ek het besluit om my Saterdae anders te maak. Dit regtig te geniet. Daarom het ek besluit om uit die boks te klim en hom te verbrand. jy weet ons mense dink min uit die boks want ons is piepie bang dat iets nuuts dalk lekker sal wees en ons wil eerder vervelige mense bly.
DIt het so begin. 'n Vriendin, kom ons noem haar Karien het my onlangs gebel en een Saterdag kom kuier om Anime (Japanese Animasie) uit te ruil. Ons het vir jare nie kontak gehad nie want sy het gaan skool gee in Korea en Karien het terug gekom na amper agt jaar, want Suid-Afrika is mos huis en almal wat se hart by die huis lê kom altyd huis toe. EK en sy het lekker gesels terwyl ons anime geruil het en toe begin sy my vertel oor 'n paar interessante Koreaanse TV Reekse. Toe begin die Korea Gogga my byt. So nou, elke Saterdag (vir nou) kyk ek 'n paar episodes van 'n Koreaanse TV reeks (met Engelse byskrifte want ek kan dalk Japanees 'n bietjie praat maar Koreaans kan ek nie praat nie).
Nou wil ek julle vertel van die reeks wat ek huidiglik kyk en mense dit is oulik. Die Reeks se naam is 'You Who Came From The Stars'. Die reeks gaan oor 'n ruimtewese (alien vir mense wat nie weet wat dit in Afrikaans beteken nie) wat 400 jaar gelede gestrand geraak het op die aarde. Die man, Do Min-Joon (fantasties gespeel deur die akteur Kim Soo-huyn) het vir 4 eeue maar op die planeet gebly en elke 10 jaar getrek na 'n ander plek want hy word nie oud nie en mense sal mos vrae vra as die ou nie plooie kry nie, soos hoekom sy Revlon produkte beter werk as hulle sin. In elk geval na 4 eeue ontmoet hy eendag per ongeluk die pragtige aktrikse Cheon Song-yi (gespeel deur die verruklike Jun Ji-huyn) en hulle beide se lewens verander. Daar is meer oor die plot maar ek is nou nie lus om 'n boek te skryf nie. Maar ek sal julle vertel, die storie is skreeu-snaaks, romanties en vrek oulik. Ek is so bly ek het besluit om iets nuuts uit te probeer. Nuuskierg? Hier is die reeks se advertensie video:
O ja, ek wil twee dinge by my lesers weet.
(1) Wanneer laas het jy jouself bederf deur iets anders en nuuts uit te probeer?
(2) Met watse TV reeks ontspan jy op 'n Saterdag of met watse boek?
Korea, ontspanning, Saterdae
18 thoughts on "Skaterdag of Satterdag (met sterre)"
Augustus 27, 2016 at 8:33 vm
Hierdie boek van my het my nou op soveel nuwe paaie, ek hoop dit beantwoord jou vraag? 🙂
Augustus 27, 2016 at 8:54 vm
Dit is die perfekte antwoord. Elke boek wat ek uit gebring het het die selfde vir my gedoen en ek hoop jou lesers en myne het ook dalk deur ons boeke tot nuwe geesvervulde hoogtes gekom ook, Toortsie 🙂
Augustus 27, 2016 at 9:09 vm
Augustus 27, 2016 at 8:58 vm
My "Saterdag" kan enige dag van die week wees, want ons bepaal ons eie werksure, maar as die weer reg is, laat spaander ons langs die kus af om te gaan kyk na nuwe plekke waar ons nog nie was nie. Ons kyk bitter weinig tv, maar twerwyl ons werk, is daar altyd 'n oudioboek aan waarna ons met een oor luister – hierdie week was dit Paula Hawkins se Girl on the train.
Augustus 27, 2016 at 9:03 vm
Ek luister self audio boeke en luister tans na Bram Stoker se Dracula (die boek al seker 6 keer gelees, ek hou van Victoriaanse boeke, soos ek hulle noem). Ja, dis lekker om nuwe plekke te besoek, niks maak my bloed meer bruis van plesier nie. Die wêreld is so groot, en ons land ook en om nuwe plekke te leerken is een van die lekkernye van die lewe, ne?
Augustus 27, 2016 at 9:21 vm
Ek persoonlik, was nooit 'n Dracula-fan nie. Het ook niks gehou van Dickens se treurmares nie (maar het darem Austen) gelees, dus kan ek myself nie beskryf as 'n Victorian kenner nie.
Augustus 27, 2016 at 9:22 vm
Hetjy al Jules Verne probeer of Alexander Dumas en Victor Hugo?
Augustus 27, 2016 at 9:50 vm
Ek het probeer en ek is jammer, maar daar is nie 'n vonk vir my nie. Ek het so 'n rukkie terug 'n oudio van Mysterious Island gekry, maar nooit klaar geluister nie. Die Count of Monte Christo was my oor (ek het gehou van die Brakkenjan-weergawe van die Musketeers 😀 oeps). Hulle was almal so "donker, swaarkry, onregverdigheid"-georiënteerd, jy weet, steel my brood en ek kap jou hand af. Nee, ek is nie geletterd genoeg vir daardie soort leesstof nie.
Augustus 27, 2016 at 9:57 vm
Ek dink dis die digter in my wat maak dat ek ou boeke lees, het selfs al vertalings van Oepidus (Homer's Oddysea 'spel dit dalk verkeerd') en ou vertaalde Egiptiese boek wat eeue oud is gelees. Ek het al met 'n argeoloog en 'n antropoloog gesels en hulle het my gevra waar ek gestudeer het, by watter Universiteit omdat my kennis so goed is. Ironie is ek was te arm om te studeer en het maar as 'n stokperdjie allerhande stowwerige boeke gaan lees by staatsbiblioteke en so voorts. Ek sal nie se jy is nie geletterd genoeg nie, ek lees jou gereeld om te weet jy is 'n intellegente dame… Jy is net geletterd in ander gebiede as ek 😉
Augustus 27, 2016 at 10:03 vm
Ons het ook amper letterlik in die boblioteek grootgeword, want ons het in 'n klein dorpie grootgeword waar daar nie veel te doen was nie. My ma het my geleer lees toe ek vier jaar oud was en van toe af het ek letterlik alles opgeslurp. Deesdae, wanneer ek nie werk nie, verkies ek ligte leesstof, iets met so 'n bietjie van die "twist in the tail".
Augustus 27, 2016 at 10:06 vm
EK weer, het eer leer lees in graad 1 en was een van die kinders wat gesukkel het om te lees (ek het mos almal daarvan vertel in https://wolfshadowwispers.wordpress.com/2015/05/06/die-wolf-kon-nie-lees-nie/). Nou lees ek op 'n goeie dag 3 boeke van voor tot agter lol
Augustus 27, 2016 at 10:10 vm
Ek onthou jy het ons vertel, ja. Deel van jou probleem was heelwaarskynlik hierdie agterstevoor manier wat kinders destyds op skool geleer is. Ons was toe mos grootgemaak om nie vir onsself te dink nie (ek was so 20 jaar voor jou). My man, byvoorbeeld, is heeltemal disleksies, maar tog het ek hom geleer om verskeie rekenaarprogramme te gebruik, met groot sukses.
Augustus 27, 2016 at 10:18 vm
Ja die onderwys in ons (jou en my dae gesamentlik) was afskuwelik… ek onthou nog ons voorligtingsklasse waar hulle net heletyd gepreek het oor die euwels van komminusme tot mens daarvan wou kots. Nie dat ek vir kommunisme is nie, ek is nie maar om progaganda vir 5 jaar van my skool loobaan in my af te wurg was siek, geen wonder ek haat enige vorm van politiek nie.
Ek het 'n vriend in sy 20s wat geleer het om te programmeer in rekenaar taal al is hy disleksies, so ek glo nog altyd disleksie-lyers kan enige iets en nog meer as ek doen, hulle moet net glo in hulle self en bereid wees om te werk tot 'n doel. 'n ander vriendin van my is ook disleksies en gebruik dit gereeld as 'n verskoning dan wil ek sommer in my broek poeffie want sy laat dit klink asof dit haar onnosel maak en sy is baie intellegent.
Augustus 27, 2016 at 10:48 vm
Dis is 'n bewese feit dat disleksiese persone hoogs intelligent is, omdat hulle meer moet staatmaak op hulle geheue, inligtingsprosessering en "powers of deduction" – hulle kan nie terughardloop na die geskrewe handleiding toe nie. Daar is egter deesdae soveel vorme van kommunikasie dat hulle nie regtig 'n agterstand kan bepleit nie.
Augustus 27, 2016 at 10:55 vm
Augustus 28, 2016 at 12:32 vm
Ek sien uit daarna om die reeks te kyk 😀
Om jou vrae te beantwoord
1. Ek het onlangs leer pyp rook😉
2. Die naweek geniet ek die luukse om Game of Thrones weer van vooraf te kyk!!
Augustus 29, 2016 at 4:56 nm
1. Pyp rook is lekker veral Rum tabak en kersie tabak. Bring jou pyp saam volgende maan wanneer jy PTA toe kom, ek wil sien! Dan wys ek jou sommer die reeks.